CELEX: 31996R1749
Language: hr
Date: 1996-09-09 00:00:00
Title: Uredba Komisije (EZ) br. 1749/96 od 9. rujna 1996. o početnim provedbenim mjerama za Uredbu Vijeća (EZ) br. 2494/95 u vezi s harmoniziranim indeksima potrošačkih cijena

10/Sv. 001
            
            
               HR
            
            
               Službeni list Europske unije
            
            
               10
            
         31996R1749
   
               L 229/3
            
            
               SLUŽBENI LIST EUROPSKE UNIJE
            
            
               09.09.1996.
            
         
      UREDBA KOMISIJE (EZ) br. 1749/96
   od 9. rujna 1996.
   o početnim provedbenim mjerama za Uredbu Vijeća (EZ) br. 2494/95 u vezi s harmoniziranim indeksima potrošačkih cijena
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2494/95 od 23. listopada 1995. u vezi s harmoniziranim indeksima potrošačkih cijena (1), a posebno njezin članak 4. i članak 5. stavak 3.,
   budući da se od svake države članice zahtijeva izrada harmoniziranog indeksa potrošačkih cijena (HIPC) počevši s indeksom za siječanj 1997.;
   budući da je člankom 3. Uredbe (EZ) br. 2494/95 određeno da su područje primjene HIPC-a roba i usluge koje su ponuđene na prodaju na gospodarskom području države članice radi izravnog zadovoljavanja potrošačkih potreba;
   budući da se područje prikupljanja podataka za postojeće indekse potrošačkih cijena koje izrađuju države članice, te potom postupci za uvrštavanje robe i usluga koje su postale značajne, procedure za prilagođavanje cijena pri promjeni kvalitete proizvoda koji se procjenjuju, metode kombiniranja cijena kako bi se oblikovali indeksi cijena za osnovne skupine, ili metode uzorkovanja i postupci kojima se dolazi do cijena, razlikuju među državama članicama do te mjere da dobiveni indeksi potrošačkih cijena koje izrađuju države članice ne udovoljavaju zahtjevima usporedivosti neophodnima za izradu HIPC-a;
   budući da se praksa kojom se ranije utvrđene cijene koriste kao zamjene za tekuće mjesečne cijene, razlikuje do te mjere od primjene prikupljenih cijena da dobiveni indeksi potrošačkih cijena koje izrađuju države članice ne zadovoljavaju zahtjeve usporedivosti neophodne za izradu HIPC-a;
   budući da je potrebno robe i usluge koje su postale značajne uvrstiti kako u HIPC-e čiji se ponderi ažuriraju godišnje, kao i onih koji se ne ažuriraju tako često;
   budući da su potrebne provedbene mjere za osiguranje usporedivosti HIPC-a u skladu s člankom 5. stavkom 3. Uredbe (EZ) br. 2494/95;
   budući da u skladu s člankom 15. Uredbe (EZ) br. 2494/95, Komisija (Eurostat) mora Vijeću podnijeti izvješće o pouzdanosti HIPC-a i njihovom zadovoljavanju zahtjeva usporedivosti;
   budući da su mjere utvrđene ovom Uredbom u skladu s mišljenjem Odbora za statistički program (OSP) koji je osnovan Odlukom Vijeća 89/382/EEZ, Euratom (2);
   budući da je u skladu s člankom 5. stavkom 3. Uredbe (EZ) br. 2494/95, konzultiran Europski monetarni institut koji je dao pozitivno mišljenje,
   DONIJELA JE OVU UREDBU:
   I.   OPĆE ODREDBE
   
   Članak 1.
   Cilj
   Cilj je ove Uredbe da se radi izrade usporedivih harmoniziranih indeksa potrošačkih cijena (HIPC) koje izrađuju države članice utvrde:
   
               —
            
            
               početno područje prikupljanja podataka za robe i usluge, kao i usporedivi postupci ažuriranja tog područja uvrštavanjem potrošačkih proizvoda i usluga koje su postale značajne,
            
         
               —
            
            
               minimalni standardi za postupke prilagodbe kvalitete,
            
         
               —
            
            
               minimalni standardi za uporabne cijene,
            
         
               —
            
            
               formula za izračunavanje indeksa cijena za osnovne skupine.
            
         Također je cilj osigurati da je uzorkovanje cijena takvo da su HIPC-i dovoljno pouzdani za međunarodne usporedbe, te da daju informacije na temelju kojih se mogu utvrditi minimalni standardi uzorkovanja.
   Članak 2.
   Definicije
   U smislu ove Uredbe:
   
               (a)
            
            
               „Početno područje prikupljanja podataka za robe i usluge u HIPC-u” se definira kao četveroznamenkaste kategorije i podkategorije, koje su utvrđene u klasifikaciji COICOP/HIPC (COICOP - klasifikacija pojedinačne potrošnje prema svrsi, prilagođena potrebama HIPC-a), a navedene su u Prilogu I.
            
         
               (b)
            
            
               „Robe i usluge koje su postale značajne” se definiraju kao one robe i usluge čije promjene cijena nisu izričito uvrštene u HIPC-e država članica, ali je njihov udio u procijenjenim potrošačkim troškovima dosegao najmanje jedan promil troškova obuhvaćenih HIPC-om.
            
         
               (c)
            
            
               Do „promjene kvalitete” dolazi kad država članica prosudi da je promjena u specifikaciji dovela do značajne razlike u korisnosti za potrošača između nove vrste ili modela robe ili usluge, i robe ili usluge koje su ranije odabrane za utvrđivanje cijene u okviru HIPC-a, a koje je ona zamijenila. Do promjene kvalitete ne dolazi kad se poduzima sveobuhvatna revizija uzorka HIPC-a.
            
         
               (d)
            
            
               „Prilagodba kvalitete” je postupak uzimanja u obzir promjene kvalitete povećanjem ili sniženjem snimljenih aktualnih ili orijentacijskih cijena za faktor ili iznos koji je jednak vrijednosti te promjene kvalitete.
            
         
               (e)
            
            
               „Ciljani uzorak” se definira kao skup cijena robe i usluga koje država članica namjerava prikupiti za izradu HIPC-a od siječnja 1997. ili u nekom kasnijem roku, kako bi zadovoljila svoje vlastite ili europske standarde pouzdanosti i usporedivosti.
            
         
               (f)
            
            
               „Snimljena cijena” je cijena koju je država članica stvarno potvrdila.
            
         
               (g)
            
            
               „Procijenjena cijena” je cijena koja se koristi kao zamjena za snimljenu cijenu, a temelji se na primjerenom postupku procjene. Ranije snimljene cijene neće se smatrati procijenjenim cijenama, ako se ne može pokazati da su procjene primjerene.
            
         
               (h)
            
            
               „Zamjenska cijena” je snimljena cijena neke robe ili usluge koja se uzima kao izravna zamjena za robu ili uslugu čija je cijena sadržana u ciljanom uzorku.
            
         
               (i)
            
            
               „Indeks elementarnog agregata” je indeks cijene za elementarni agregat koji sadrži samo podatak o cijeni.
            
         
               (j)
            
            
               „Elementarni agregat” odnosi se na troškove ili potrošnju na najdetaljnijoj razini slojevitosti HIPC-a u okviru kojeg nema pouzdanih podataka o potrošnji za potrebe ponderiranja.
            
         
               (k)
            
            
               „Uzorkovanje” se odnosi na sve postupke izrade HIPC-a prilikom kojeg se neki podskup osnovnog skupa cijena s kojim su suočeni potrošači koristi za procjenu promjene cijene za neku kategoriju robe i usluga koje su obuhvaćene HIPC-om.
            
         
               (l)
            
            
               „Pouzdanost” se procjenjuje prema „preciznosti” koja se odnosi na stopu pogreške uzorkovanja i „reprezentativnosti”, tj. o neiskrivljenosti.
            
         II.   MJERE KOJIMA SE OSIGURAVA USPOREDIVOST, POUZDANOST I KORISNOST HIPC-a
   
   Članak 3.
   Početno područje prikupljanja podataka
   Usporedivim se smatraju HIPC-i koji sadrže indekse cijena i pondere za svaku kategoriju navedenu u Prilogu I., a na koje otpada više od jednog promila ukupnih troškova koje obuhvaćaju sve te kategorije.
   Članak 4.
   Robe i usluge koje su postale značajne
   Države članice će:
   
               (a)
            
            
               sustavno pokušavati identificirati robe i usluge koje su postale značajne; i
            
         
               (b)
            
            
               provjeravati važnost robe i usluga za koje su druge države članice izvijestile da su postale značajne.
            
         HIPC će se izrađivati tako da obuhvaća promjene cijena robe ili usluga koje su postale značajne, kad se procijeni da je roba ili usluga obuhvaćena definicijom iz članka 2. točke (b). To se provodi u roku od 12 mjeseci od njihove identifikacije, prilagođavanjem pondera ili u okviru relevantne kategorije klasifikacije COICOP/HIPC-a navedene u Prilogu I. ovoj Uredbi, ili dodjeljivanjem dijela pondera izričito na robu ili uslugu koja je postala značajna.
   Članak 5.
   Minimalni standardi za postupak prilagođavanja kvalitete
   1.   HIPC-i za koje se poduzimaju prilagođavanja kvalitete smatraju se usporedivim. Kada dođe do promjene kvalitete, države članice izrađuju indekse cijena poduzimajući odgovarajuće prilagođavanje kvalitete na osnovi izričitih procjena vrijednosti promjene kvalitete. Ako ne postoje nacionalne procjene, države članice će se koristiti procjenama na temelju informacija koje pruža Komisija (Eurostat), kad su one dostupne i relevantne.
   2.   Kada ne postoje procjene, promjene cijena će se procjenjivati kao razlika između cijene odabrane zamjene i cijene proizvoda koji je zamijenjen. Ni u kom se slučaju promjena kvalitete ne može procjenjivati kao ukupna razlika cijene između dva proizvoda, osim ako se to može opravdati kao primjerena procjena. Kad se zamjena mora provesti nakon što su robe i usluge ponuđene po sniženim cijenama, te zamjene treba odabirati prema sličnosti njihove korisnosti za potrošača, a ne prema sličnosti cijene.
   Članak 6.
   Minimalni standardi za cijene
   1.   Države članice će izrađivati HIPC-e koristeći snimljene cijene iz ciljanog uzorka.
   
               (a)
            
            
               Kad ciljani uzorak zahtijeva mjesečno promatranje, ali se ono ne može provesti, budući da neki proizvod nije na raspolaganju ili zbog nekog drugog razloga, za prvi ili drugi mjesec mogu se koristiti procijenjene cijene, ali se od trećeg mjeseca moraju primijeniti zamjenske cijene.
            
         
               (b)
            
            
               Kad se, iznimno, ciljani uzorak treba promatrati rjeđe od jednom mjesečno, procijenjene cijene će se koristiti za one mjesece kad nisu potrebne snimljene cijene. Procijenjene cijene mogu se također koristiti prvom prilikom kad ne uspije snimanje cijena. Ako snimanje cijena ne uspije i drugi put po redu, tada se moraju primijeniti zamjenske cijene.
            
         2.   Kad, u okolnostima navedenim u ovom članku, nisu na raspolaganju zamjenske cijene, može se nastaviti s primjenom procijenjenih cijena, pod uvjetom da je njihovo korištenje ograničeno do stupnja primjerenog za postizanje usporedivosti.
   Članak 7.
   Indeksi cijena za elementarne agregate
   HIPC-i će se izrađivati korištenjem jedne od dviju formula navedenih u stavku 1. Priloga II. ovoj Uredbi ili koje druge slične formule kojom se dobiva indeks koji se sustavno ne razlikuje od indeksa izrađenog prijašnje godine prema bilo kojoj formuli za više od prosječno jedne desetine postotnog poena.
   Članak 8.
   Minimalni standardi za uzorkovanje
   Kao pouzdani i usporedivi smatraju se HIPC-i izrađeni na temelju ciljanih uzoraka, koji za svaku kategoriju COICOP/HIPC-a i uzimajući u obzir ponder kategorije, imaju dovoljno elementarnih agregata da predstavljaju raznolikost proizvoda u okviru kategorije i dovoljno cijena u okviru svakog elementarnog agregata, da bi se uzelo u obzir promjene u kretanjima cijena u stanovništvu.
   Članak 9.
   Kontrola kvalitete
   Države članice:
   
               (a)
            
            
               dostavljaju Komisiji (Eurostatu) na njezin zahtjev informacije o troškovima svih izuzimanja iz područja prikupljanja podataka, koji su izraženi kao razmjerni dio u ukupnim troškovima koji obuhvaćaju HIPC-i; informacije moraju biti dostatne da bi se procijenilo poštivanje ove Uredbe;
            
         
               (b)
            
            
               obavješćuju Komisiju (Eurostat) o novoj robi i uslugama koje su postale značajne, čim ih identificiraju, te prema potrebi o razlozima neuvrštavanja bilo koje robe ili usluga koje su postale značajne; informacije moraju biti dostatne da bi se procijenila usklađenost s ovom Uredbom;
            
         
               (c)
            
            
               nadziru pojavu promjena kvalitete i poduzetih prilagođavanja, do mjere koliko je dostatno, da bi se dokazala usklađenost s ovom Uredbom, a Komisiji (Eurostatu) na njezin zahtjev dostavljaju odgovarajuće informacije;
            
         
               (d)
            
            
               izrađuju i drže jasne prikaze ciljanih uzoraka i nastavljaju kontrole promatranja cijena i procjena cijena u mjeri dostatnoj za osiguranje usklađenosti s ovom Uredbom. One Komisiji (Eurostatu) na njezin zahtjev dostavljaju određene informacije kojima se može procijeniti i osigurati usklađenost;
            
         
               (e)
            
            
               kad se koristi formula različita od formula navedenih u stavku 1. Priloga II. ovoj Uredbi, dostavljaju Komisiji (Eurostatu) na njezin zahtjev informacije o učincima primjene te alternativne formule, u odabranim periodima i odabranim elementarnim agregatima, a koje će biti dostatne za procjenu usklađenosti s ovom Uredbom;
            
         
               (f)
            
            
               dostavljaju Komisiji (Eurostatu) na njezin zahtjev pojedinosti o ciljanim uzorcima dostatnim za procjenu usklađenosti s ovom Uredbom, kao i skraćene statistike reprezentativnosti i pouzdanosti uzoraka u mjeri dostatnoj da Komisija (Eurostat) može davati prijedloge o minimalnim standardima za odabiranje uzoraka i uvrštavanje u Reviziju HIPC-a, koja je predviđena u članku 15. Uredbe (EZ) br. 2494/95 za listopad 1997.
            
         III.   ZAVRŠNE ODREDBE
   
   Članak 10.
   Ova Uredba stupa na snagu 20. dan nakon dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. rujna 1996.
      
         
            Za Komisiju
         
         Yves-Thibault DE SILGUY
         
         
            Član Komisije
         
      
   
   
      (1)  SL L 257, 27.10.1995., str. 1.
   
      (2)  SL L 181, 28.6.1989., str. 47.
   PRILOG I.
   Početno područje prikupljanja podataka za robu i usluge HIPC-a uključuje sljedeće skupine i podskupine:
   
      
   
               Kod
            
            
               COICOP/HIPC
            
         
               01.
            
            
               HRANA I BEZALKOHOLNA PIĆA
            
         
               01.1
            
            
               Hrana
            
         
               01.1.1
            
            
               Kruh i žitarice
            
         
               01.1.2
            
            
               Meso
            
         
               01.1.3
            
            
               Ribe
            
         
               01.1.4
            
            
               Mlijeko, sir i jaja
            
         
               01.1.5
            
            
               Ulja i masti
            
         
               01.1.6
            
            
               Voće
            
         
               01.1.7
            
            
               Povrće, uključujući krumpir i ostale gomolje
            
         
               01.1.8
            
            
               Šećer, džem, med, sirupi, čokolada i slatkiši
            
         
               01.1.9
            
            
               Prehrambeni proizvodi koji nisu drugdje klasificirani
            
         
               01.2
            
            
               Bezalkoholna pića
            
         
               01.2.1
            
            
               Kava, čaj i kakao
            
         
               01.2.2
            
            
               Mineralne vode, osvježavajuća pića i sokovi
            
         
               02.
            
            
               ALKOHOLNA PIĆA I DUHAN
            
         
               02.1
            
            
               Alkoholna pića
            
         
               02.1.1
            
            
               Žestoka alkoholna pića
            
         
               02.1.2
            
            
               Vino
            
         
               02.1.3
            
            
               Pivo
            
         
               02.2
            
            
               Duhan
            
         
               02.2.1
            
            
               Duhan
            
         
               03.
            
            
               ODJEĆA I OBUĆA
            
         
               03.1
            
            
               Odjeća
            
         
               03.1.1
            
            
               Tkanine za odjeću
            
         
               03.1.2
            
            
               Odjevni predmeti
            
         
               03.1.3
            
            
               Ostali odjevni predmeti i odjevni pribor
            
         
               03.1.4
            
            
               Kemijsko čišćenje, popravak i posudba odjeće
            
         
               03.2
            
            
               Obuća
            
         
               03.2.1
            
            
               Cipele i druga obuća
            
         
               03.2.2
            
            
               Održavanje, popravak i posudba obuće
            
         
               04.
            
            
               STANOVANJE, VODA, STRUJA, PLIN I OSTALA GORIVA
            
         
               04.1
            
            
               Stvarno plaćene najamnine za stan
            
         
               04.1.1
            
            
               Stvarno plaćene najamnine koje su platili stanari
            
         
               04.1.2
            
            
               Ostale stvarno plaćene najamnine
            
         
               04.3
            
            
               Redovito održavanje i popravak stanova
            
         
               04.3.1
            
            
               Proizvodi za redovito održavanje i popravak stanova
            
         
               04.3.2
            
            
               Usluge za redovito održavanje i popravak stanova
            
         
               04.4
            
            
               Ostale usluge u vezi sa stanovanjem
            
         
               04.4.1A
            
            
               Prikupljanje otpada — potrošači plaćaju prema potrošnji
            
         
               04.4.2.A
            
            
               Kanalizacija — potrošači plaćaju prema potrošnji
            
         
               04.4.3A
            
            
               Vodoopskrba — potrošači plaćaju prema potrošnji
            
         
               04.4.4
            
            
               Ostale usluge u vezi sa stanovanjem koje nisu drugdje klasificirane
            
         
               04.5
            
            
               Struja, plin i ostala goriva
            
         
               04.5.1
            
            
               Struja
            
         
               04.5.2
            
            
               Plin
            
         
               04.5.3
            
            
               Tekuća goriva
            
         
               04.5.4
            
            
               Kruta goriva
            
         
               04.5.5
            
            
               Topla voda, para i led
            
         
               05.
            
            
               NAMJEŠTAJ, KUĆNA OPREMA I RUTINSKO ODRŽAVANJE KUĆE
            
         
               05.1
            
            
               Pokućstvo, posoblje i dekor, sagovi i ostale podne prostirke i popravci
            
         
               05.1.1
            
            
               Pokućstvo i posoblje
            
         
               05.1.2
            
            
               Sagovi i ostale podne prostirke
            
         
               05.1.3
            
            
               Popravak pokućstva, posoblja i podnih prostirki
            
         
               05.2
            
            
               Tekstilna roba za uređenje stana
            
         
               05.2.1
            
            
               Tekstilna roba za uređenje stana
            
         
               05.3
            
            
               Uređaji za grijanje i kuhanje, hladnjaci, strojevi za pranje rublja i slični veći kućanski aparati, uključivši pribor i popravke
            
         
               05.3.1
            
            
               Veći kućanski aparati – električni ili ne
            
         
               05.3.2
            
            
               Manji kućanski električni aparati
            
         
               05.3.3
            
            
               Popravak kućanskih aparata
            
         
               05.4
            
            
               Staklo, stolno posuđe i pribor za jelo, kućne potrepštine
            
         
               05.4.1
            
            
               Staklo, stolno posuđe i pribor za jelo, kućne potrepštine
            
         
               05.5
            
            
               Alati i oprema za kuću i vrt
            
         
               05.5.1
            
            
               Veće alatke i oprema
            
         
               05.5.2
            
            
               Male alatke i razni pribor
            
         
               05.6
            
            
               Robe i usluge za rutinsko održavanje kućanstva
            
         
               05.6.1
            
            
               Potrošna kućanska roba
            
         
               05.6.2
            
            
               Usluge u kućanstvu i usluge pospremanja kuće
            
         
               06.A
            
            
               ZDRAVLJE — roba koju je platio potrošač, a što nije refundirano
            
         
               06.1A
            
            
               Medicinski i farmaceutski proizvodi i terapeutski aparati i oprema — koje je platio potrošač, a što nije refundirano
            
         
               06.1.1A
            
            
               Farmaceutski preparati i proizvodi — koje je platio potrošač i nisu refundirani
            
         
               06.1.2A
            
            
               Ostali medicinski proizvodi — koje je platio potrošač i nisu refundirani
            
         
               06.1.3A
            
            
               Terapeutski aparati i oprema — koje je platio potrošač i nisu refundirani
            
         
               07.
            
            
               PRIJEVOZ
            
         
               07.1
            
            
               Kupovina vozila
            
         
               07.1.1A
            
            
               Novi automobili
            
         
               07.1.1B
            
            
               Rabljeni automobili
            
         
               07.1.2
            
            
               Motorkotači
            
         
               07.1.3
            
            
               Bicikli
            
         
               07.2
            
            
               Pogon osobnih prijevoznih sredstava
            
         
               07.2.1
            
            
               Rezervni dijelovi i pribor
            
         
               07.2.2
            
            
               Goriva i maziva
            
         
               07.2.3
            
            
               Održavanje i popravci
            
         
               07.2.4
            
            
               Ostale usluge u vezi s osobnim prijevoznim sredstvima — uz korištenje konvencija ESA (1)
               
            
         
               07.3
            
            
               Prijevozničke usluge
            
         
               07.3.1
            
            
               Putnički željeznički prijevoz
            
         
               07.3.2
            
            
               Putnički cestovni prijevoz
            
         
               07.3.3
            
            
               Putnički avionski prijevoz
            
         
               07.3.4
            
            
               Putnički pomorski prijevoz te prijevoz kanalima i riječnim plovnim putovima
            
         
               07.3.5
            
            
               Ostale kupljene prijevozne usluge
            
         
               08.
            
            
               KOMUNIKACIJE
            
         
               08.1.
            
            
               Komunikacije
            
         
               08.1.1
            
            
               Poštanske usluge
            
         
               08.1.2
            
            
               Telefon i telefaks oprema
            
         
               08.1.3
            
            
               Telefonske, telegrafske i telefaks usluge
            
         
               09.
            
            
               REKREACIJA I KULTURA
            
         
               09.1
            
            
               Oprema i pribor uključujući i popravke
            
         
               09.1.1
            
            
               Oprema za prijam, snimanje i reprodukciju zvuka i slike
            
         
               09.1.2
            
            
               Fotografska i kinematografska oprema i optički instrumenti
            
         
               09.1.3
            
            
               Oprema za obradu podataka
            
         
               09.1.4
            
            
               Ostala veća trajna oprema za rekreaciju i kulturu
            
         
               09.1.5
            
            
               Igre, igračke i hobiji, oprema za sport, kampiranje i rekreaciju u prirodi
            
         
               09.1.6
            
            
               Oprema za snimanje slike i zvuka
            
         
               09.1.7
            
            
               Vrtlarstvo
            
         
               09.1.8
            
            
               Kućni ljubimci
            
         
               09.1.9
            
            
               Popravak opreme i pribora za rekreaciju i kulturu
            
         
               09.2
            
            
               Rekreacijske i kulturne usluge
            
         
               09.2.1
            
            
               Grupne rekreacijske i kulturne usluge
            
         
               09.2.2
            
            
               Ostale rekreacijske i kulturne usluge
            
         
               09.3.
            
            
               Novine, knjige i pisaći pribor i potrepštine
            
         
               09.3.1
            
            
               Knjige
            
         
               09.3.2
            
            
               Novine i časopisi
            
         
               09.3.3
            
            
               Razne tiskanice
            
         
               09.3.4
            
            
               Pisaći i crtaći pribor
            
         
               09.4
            
            
               Paket—aranžmani za odmor — uključujući putno osiguranje
            
         
               09.4.1
            
            
               Paket—aranžmani za odmor — bez putnog osiguranja
            
         
               10.A
            
            
               OBRAZOVANJE — koje u državama članicama obično plaćaju potrošači
            
         
               11.
            
            
               HOTELI, KAVANE I RESTORANI
            
         
               11.1
            
            
               Ugostiteljstvo
            
         
               11.1.1
            
            
               Restorani i kavane
            
         
               11.1.2
            
            
               Kantine/menze
            
         
               11.2
            
            
               Usluge smještaja — unutar država članica
            
         
               11.2.1
            
            
               Usluge smještaja — unutar država članica
            
         
               12.
            
            
               RAZNE ROBE I USLUGE
            
         
               12.1
            
            
               Osobna njega
            
         
               12.1.1
            
            
               Frizerski i kozmetički saloni
            
         
               12.1.2
            
            
               Aparati, predmeti i proizvodi za osobnu njegu
            
         
               12.2
            
            
               Osobni predmeti koji nisu drugdje klasificirani
            
         
               12.2.1
            
            
               Nakit, satovi i ručni satovi
            
         
               12.2.2
            
            
               Ostali osobni predmeti
            
         
               12.4A
            
            
               Osiguranje
            
         
               12.4.2A
            
            
               Osiguranje u vezi sa stanom — osiguranje predmeta
            
         
               12.4.4A
            
            
               Osiguranje u vezi s prijevozom — osiguranje vozila — isključujući putno osiguranje
            
         
               12.5A
            
            
               Bankovne usluge koje nisu drugdje klasificirane — osim plaćanja kamata i naknada izraženih kao postotak vrijednosti koja se prenosi
            
         
               12.5.1A
            
            
               Bankovne usluge koje nisu drugdje klasificirane — osim plaćanja kamata i naknada izraženih kao postotak vrijednosti koja se prenosi
            
         
               12.6
            
            
               Ostale usluge koje nisu drugdje klasificirane
            
         
               12.6.1
            
            
               Ostale usluge koje nisu drugdje klasificirane
            
         
      (1)  European System of Accounts, ESA 1995. — Europski sustav računa
   PRILOG II.
   Formula koja se koristi za izradu elementarnih agregata
   1.   Pri izradi indeksa cijena za elementarne agregate koristi se omjer aritmetičkih prosječnih cijena  ili omjer geometrijskih prosječnih cijena , pri čemu je pt tekuća cijena, pb orijentacijska cijena, a n broj takvih cijena u elementarnom agregatu. Može se koristiti i alternativna formula pod uvjetom da ispunjava zahtjeve usporedivosti predviđene u članku 7.
   2.   U pravilu se ne treba koristiti aritmetička sredina odnosa cijena  jer time u mnogim slučajevima neće biti zadovoljen zahtjev usporedivosti. Ona se može iznimno koristiti kad se može dokazati da zadovoljava zahtjev usporedivosti.
   3.   Indeks cijena za elementarni agregat može se izračunavati kao verižni indeks uz korištenje jedne od dviju gore navedenih formula koje imaju prednost. Na primjer, upotrebom omjera aritmetičkih sredina:
   I tb =  ·  …… ,
   pri čemu Pt
      i označava i-tu navedenu cijenu za određeni elementarni agregat u razdoblju t i s, koja je uzorak cijena dobivenih za osnovni skup u razdoblju t. Ovaj se uzorak može u praksi ažurirati mjesečno ili, što je uobičajenije kad se cijene ne mogu snimiti, u duljem vremenskom razdoblju. Ako između osnovnog vremenskog razdoblja b i razdoblja t uopće nema nadopuna, Itb postaje = , jednostavni omjer aritmetičkih sredina (slično kao i za gore navedenu geometrijsku formulu). Aritmetička sredina odnosa cijena ne smije se koristiti kad je ulančavanje češće od jednom godišnje.